DOA-DOA PARA NABI 


SUATU hari Nabi Sulaiman dan bala tenteranya yang terdiri dari manusia, Jin 
dan burung melalui suatu lembah semut. Terdengar-lah oleh Nabi Sulaiman a. s. 
akan perkataan raja semut kepada rakyatnya: "Hai semut, masuklah kamu ke 
dalam sarang-sarangmu, agar kamu tidak terinjak-injak oleh Sulaiman dan 
pasukannya, sedangkan mereka tidak menyedari." 



Ertinya: 

"Tuhanku, berilah aku ilham untuk tetap mensyukuri nikmatMu yang telah Engkau anugerahkan 
kepadaku danjuga kepada dua ibu bapaku dan untuk mengerjakan anted soleh yang Engkau 
redhai, dan masukkanlah aku dengan rahmatMu ke dalam golongan hamba-hambaMu yang 
soleh. " 


(Al-Naml: 19) 


Baik diketahui: 

a. Doa di atas adalah doa yang pernah diucapkan oleh seorang Nabi, yang 
benama Nabi Sulaiman a. s. 

b. Begitu pentingnya peristiwa Sulaiman di atas sampai Allah beritahukan hal 
tersebut kepada manusia di belakang hari, iaitu umat Nabi Muhammad SAW. 

c. Doa tersebut dicantumkan sebahagian bahagian dari ayat-ayat Al-Quran. 

d. Bila kita mengucapkan doa di atas bererti suatu doa, atsar dari Nabi Sulaiman 
dan Al-Quran, nilai dan ganjarannya berlipat ganda. 

e. Setiap orang pasti mengalami akan hal yang sama dengan peristiwa Nabi 
Sulaiman, hanya dalam variasi yang berbeza. Hadith Muslim dengan sumber 
yang sama menyebutkan bahawa Rasulullah SAW ada bersabda; kalau aku 
membaca: 


Ertinya: 

"Maha suci Allah, segala puji bagi Allah, tidak ada Tuhan selain Allah, dan Allah Maha 
Besar. " 

1. Doa Nabi Musa a.s. 

Manusia, suatu sifat yang selalu ada pada mereka iaitu terlibat pada kesalahan, 
baik sengaja atau kerana lalai. Musa a.s. pernah terlibat pada perbuatan 
kesalahan, la pernah membunuh salah seorang yang tengah berkelahi. 
Kebetulan yang dipukul roboh oleh Musa adalah dari pihak kelompok Firaun 
yang terkenal kejam. Setelah terjadi, Musa pun menyedari atas segalanya, 
beliau mengadu dan mohon keampunan atas perbuatan yang terpaksa ia 
lakukan: 


Ertinya: 

"Oh Tuhanku, sesungguhnya aku telah menganiaya diriku sendiri, kerana itu ampunilah 




aku. 


(Al-Qasas: 16) 

2. Doa Nabi Ayub a.s. 

Allah mentakdirkan bahawa dalam kehidupan manusia akan banyak mengalami 
perjuangan, baik diluar mahupun di dalam diri itu sendiri. Umumnyaketika suka, 
perjuangan itu tiada terasa, dan bila derita yang terjadi, maka terasa menyesak 
dada. Saat-saat seperti itu, tidak pihh siapa manusianya, mereka pasti akan 
berusaha, berdoa dan menyerah; kecuali bagi yang beriman, penyerahan dan 
doa-harapannya tertuju pada Allah SWT yang Mana Kuasa lagi Maha Maklum 
atas segalanya. Allah berfirman: 



Ertinya: 

"Dan minta tolonglah kamu kepada Allah denganjalan sabar dan solat. Dan 
sesungguhnya yang demikian itu amat berat, kecuali bagi mereka yang khusyuk. " 

(Al-Baqarah: 45) 

Sebahagian ahli menempatkan pengertian sabar ialah usaha yang tidak kenal 
lelah, sedangkan kata solat ialah di dalamnya temiasuk doa. Benarlah upaya dan 
doa adalah dua penunjang yang tiada boleh diabaikan, bahkan saat-saat upaya 
sudah terdesak di jalan buntu, doa masih berfungsi bergerak di luar ruang 
lingkup pandangan mata dan pendengaran telinga. Rasulullah SAW bersabda 
yang bermaksud: 

"Siapa-siapa yang dibukakan baginyapintu-pintu doa bererti 

telah dibukakan baginyapintu-pintu rahmat. Tiadalah sesuatu yang dimintakan 
seseorang kepada Allah yang lebih dicintaiNya selain daripada permintaan 'afiat. 
Adapun doa itu amat bermanfaat terhadap sesuatu (takdir) yang sudah berlaku danjuga 
terhadap hal-hal yang belum terjadi. Tidak ada sesuatu yang dapat menolak ketetapan 
Tuhan ( Qadha ') kecuali doa, kerana itu berdoalah kamu." 

Demikianlah Nabi Ayyub, ketikabeliau terkena penyakit yang susah sembuh, 
beliau tidak putus asa. Beliau tahu dan yakin bahawa setiap penyakit pasti ada 
ubat penyembuhannya, hanya saja kadang-kadang pengetahuan manusia belum 
menemuinya atau "taufiq" (persetujuan Tuhan) yang belum ada. Demikian saat- 
saat yang di luar dugaan mata biasa, di luar jangkauan ilmu pengetahuan, 
pertolongan Tuhan itu datang. Nabi Ayyub berdoa, mengadukan halnya kepada 
Tuhan Pencipta semesta Alam dan Allah berfirman: 



Ertinya: 

"Ya Tuhanku! Sesungguhnya aku telah ditimpa penyakit dan Engkau adalah Tuhan Yang 
Maha Penyayang di antara semua yang penyayang, maka Kami pun memperkenankan 
suaranya itu, lalu Kami lenyapkan penyakit yang adapadanya dan Kami kembalikan 
keluarganya kepadanya " 


(Al-Anbiya: 83-84) 


3. Doa Musa a.s. Menghadapi Firaun 

Nabi Musa a.s. mendatangi Firaun dengan tugas dakwah. Firaun yang terkenal 
keras kepala, kejam terhadap rakyat dan bahkan menggunakan segala 
kekuasaannya. Firaun inilah yang akan dihadapi oleh Nabi Musa a.s., yang 
pernah diasuh Firaun itu berdoa kepada Tuhan, di antaranya adalah: 






Ertinya: 

"Oh Tuhanku, lapangkanlah dadaku, mudahkanlah untukku urusanku, arahkanlah 
kekakuan lidahku dan mengertilah kiranya mereka akan perkataanku. " 

(Thaha: 25-28) 

Sering kita dengar seseorang pembicara membaca doa di atas secara keras 
ketika ia akan memulai berbicara di hadapan umum. Tetapi akan lebih tepat, bila 
doa tersebut dibacakan saja secara perlahan, tanpa perlu didengar umum, akan 
yang perlu adalah peribadi kita sendiri. Atau bacakan sebelum naik mimbar atau 
seumpamanya. 


4. Doa Nabi Zakaria a.s. 

Nabi Zakaria dan keluarganya amat ingin mempunyai anak, walau beliau 
memaklumi, bahawa dirinya sudah begitu uzur dan tua. Keadaan demikian 
tergambar pada wahyu Allah yang merakam peristiwa ketika ia berdoa: 



Ertinya: 

"Tuhanku, sesungguhnya tulangku sudah rapuh dan kepalaku sudah memutih uban, 
sementara aku belum pernah kecewa dalam berdoa kepada Engkau, ya Tuhanku. Dan 
sesungguhnya aku khuatir terhadap mewaliku (yang melanjutkan urusan) 
sepeninggalanku, sedangkan isteriku seorang yang mandul. Kerana itu anugerahilah 
aku seorang putera di sisiMu yang nantinya akan menjadi waris dari sebahagian 
keluarga Yaakub dan takdirkan dianya nanti akan seorang yang diredhai, ya Tuhanku. " 

(Maryam: 4-6) 

Putera puteri dilingkungan keluarga akan menjadi penghujung dalam kehidupan 
suami isteri, penghibur rumah tangga, pewaris harta pelanjut keturunan, 
penyebar agama, pembentuk kerja dan pemanjat doa bagi kedua orang tuanya. 
Demikian penting kehadiran anak dilingkungan keluarga, tidak diragukan lagi. 
Untuk itu Nabi Zakaria berdoa mengadu kepada Allah yang Maha Kuasa. 



Ertinya: 

"Oh Tuhanku, janganlah Engkau membiarkan aku hidup seorang diri, dan Engkau 
adalah waris yang paling baik. " 

(Al-Anbiya': 89) 

Lalu Allah memperkenankan doa Zakaria dengan lahirnya seorang anak, Yahya 

a. s. 

5. Doa Nabi Yunus a.s. 

Para Nabi adalah utusan Allah kepada manusia. Mereka adalah manusia biasa, 
hanya saja diberi Allah wahyu. Pada diri para Nabi Allah terdapat contoh teladan 
yang baik untuk ikutan umat. Ada contoh melalui amal perbuatan, ada ajaran dan 
anjuran yang dilakukan melalui lisan ada pula melalui sikap. 

Pada Nabi Yunus, pengajaran itu terdapat ketika beliau pergi dalam keadaan 
marah disebabkan umatnya yang tidak mendengar dakwahnya. Nabi Yunus a.s. 
dipertemukan Allah dengan kesengsaraan di laut dan ditelan ikan besar. 

Dalam perut ikan yang gelap gelita itulah, Yunus a. s. berdoa: 



Ertinya: 

"Tidak ada Tuhan selain Engkau, Maha Suci Engkau, ya Allah, sesungguhnya aku 
adalah termasuk orang yang zalirn " 

(Al-Anbia: 87) 

Doa Yunus pun didengar Allah, ia diselamatkan Allah, ikan besar itu terdampar di 
pantai. Allah SWT sungguh bijak. Kalau kepada Nabi Yunus Allah berikan 
pengajaran kepada umat manusia dengan cara pengalaman yang pahit, lalu 
kepada Nabi Muhammad SAW pengajaran umat diberikan melalui pengalaman 
baginda terhadap peristiwa Ummi Maktum. 

6. Doa Nabi Adam a.s. 

Adam adalah bapa manusia, beliaulah manusia pertama di jagad ray a ini. Kita 
wajib menghormati Adam dan Hawa, mendoakannya melalui doa ibu bapa; 
bukan sebaliknya melemparkan kutuk atas kekhilafannya tentang dosa 
memakan buah khuldi. 

Nabi Adam bagaikan Nabi Yusuf juga, sebelum ia ditunjuk pada tugas berat dan 
mulia, ia diuji dan dicuba. Ketika Adam nyata berdosa kerana melanggar 
larangan Allah, iblis ikut serta terlibat. Ketika Adam dan Hawa bertaubat dan 
mengaku kesalahan, maka iblis malah sebaliknya, menentang, siap masuk 
neraka dan mengancam akan memusuhi Adam dan keturunannya sampai 
kiamat. 

Peristiwa Adam atas pelanggarannya telah diceritakan oleh semua kitab suci, 
termasuk Al-Quran. Perbezaan kisah terletak, bahawa Al-Quran menceritakan 
taubat Adam dan kerana keikhlasan taubatnya, dosanya diampuni Allah dan 
ditunjuk turun ke dunia menjadi Khaliffatullah di muka bumi. 

Sementara Nasrani menempatkan Adam tetap berdosa dan sebagai sumber 
dosa hingga hari kiamat; turun ke dunia dengan berbagai kesengsaraan, 
melahirkan anak dan mati sebagai akibat dosa. Kita adalah keturunan orang 
bersih. Al-Quran, menceritakan doa Adam dan Hawa: 



Ertinya: 

"Wahai Tuhan kami, kami telah menganiaya diri kami sendiri, dan andaikan Engkau 
tidak ampuni kesalahan kami dan tidak Engkau kasihi kami, nescaya kami akan menjadi 
orang-orang yang rugi. " 

(AI-'Araf: 23) 

7. Doa Nabi Ibrahim 

Keluarga yang taat kepada Allah adalah idaman hidup. Setiap orang ingin 
demikian, walaupun idaman mulia tersebut hams dibina melalui teladan ketua 
keluarga yang taat. Keinginan ketumnan yang baik itu bukan saja timbul dari 
keluarga yang taat, tetapi juga bersemayam dalam hati ketua keluarga yang 
dangkal pengalaman agamanya; kecuali pada lingkungan yang acuh tak acuh. 

Betapa banyak ayah yang jarang solat, sering meninggalkan puasa dan 
sebagainya, namun mereka menuntut agar anak isterinya menjadi orang baik- 
baik. Ketenteraman batin pada sebuah keluarga ditandai oleh keberhasilan 
mengumpulkan harta, namun ketenteraman abadi hany a terletak pada rumah 
tangga keluaga yang berbudi dan taat pada ajaran agama Mereka hidup taat 
dengan ajaran agama, bijak dalam bergaul dan rukun dalam kekeluargaan. Al- 

Quran menceritakan, dalam surah Ibrahim ayat 40, betapa kerinduan Nabi 
Ibrahim mendapatkan keluarga yang mulia, bijak, taat dan selamat di akhirat: 



Ertinya: 

"Ya Tuhan, jadikanlah aku dan keturunanku, orangyang tetap menegakkan solat. Ya 
Rab, perkenankanlah doa aku. Ya Rabbanaa, ampunilah dosaku dan dosa kedua ibu 
bapaku, juga dosa-dosa sekalian orang mukmin pada hari terlaksananya hisab nanti. " 

(Ibrahim: 40-41) 


8. Doa Nabi Yusuf a.s. 

Hidup penuh perjuangan dan perjuangan sentiasa diwarnai ragam pengalaman, 
susah, senang, berat ringan dan sebagainya. Orang kaya, orang tidak berpunya, 
para penguasa, para nelayan, para petani, para guru dan semuanya memiliki 
pengalaman sendiri-sendiri menelusuri orbit hidupnya. 

Nabi Yusuf a.s. adalah seorang manusia di antara manusia lainya di muka bumi 
Allah yang sejak kecilnya dianugerahi aneka cerita hidup; baik derita batin mahu 
pun derita zahir. Beliau adalah putera Nabi Yaakub yang ke 11 dari 12 orang 
bersaudara. Mereka suku asli Yahudi (Israil dewasa ini); bangsa yang terkenal di 
kalangan bangsa-bangsa sepanjang zaman. 

Dulu, lebih kurang 4,000 tahun yang lalu, Yusuf yang masih kanak-kanak itu 
diseteru oleh putera-putera Yaakub, saudaranya sendiri. Yusuf mereka 
campakkan ke dalam telaga tua. Tidak lain, kerana pada Yusuf terdapat ciri-ciri 
akan menjadi manusia mulia. 

Untunglah, kemudian Yusuf diselamatkan oleh kabilah, pedagang yang mencari 
air. Yusuf mereka bawa ke negeri Mesir, lalu diperjual belikan sebagai hamba. 
Dari tangan ke tangan, dari tuan ke tuan lain, akhirnya Yusuf jadi anak angkat 
dari suatu keluarga berpengaruh di negeri Firaun yang terkenal dalam sejarah. 
Bukan itu saja, tetapi Yusuf mampu menjadi penguasa Mesir yang terkenal 
makmur dan adil. 

Yusuf, dari masa kanak-kanak hingga menjadi Raja Mesir dan Nabi adalah yang 
terkenal cantik, naik darjat dengan menempuhi ragam penderitaan, zahir dan 
batin. Berpisah dengan orang tua sejak masa kecil, nyaris mati atas aniaya 
saudara-saudara sendiri, masuk dalam penjara dan sekian derita lain yang tidak 
sempat dirakam oleh sejarah. Apakah setiap orang mulia harus melewati 
pengalaman, ujian dan fimah seperti demikian? Wallahu a'lam. 

Yang jelas, setelah Yusuf berkumpul kembali dengan keluarganya, beliau 
menyampaikan doa syukurnya: 



Ertinya: 

"Ya Tuhan, sungguh Engkau telah menganugerahkan daku akan sebahagian kekuasaan 
dan juga telah mengajarkan kepadaku akan sebahagian tabirmimpi. Yang Pencipta 
langit dan bumi ini, Engkaulah Pelindungku baik di dunia mahupun di akhirat. Wafatlah 
aku dalam keadaan Islam dan masukkanlah aku ke dalam golongan orang-orang yang 
soleh. " 


(Yusuf: 101) 

